CELEX: 32018D0195
Language: lv
Date: 2018-02-08 00:00:00
Title: Komisijas Īstenošanas lēmums (ES, Euratom) 2018/195 (2018. gada 8. februāris), ar ko izveido veidlapas ziņošanai par krāpšanu un pārkāpumiem, kas ietekmē tradicionālo pašu resursu prasījumus, un par pārbaudēm attiecībā uz tradicionālajiem pašu resursiem saskaņā ar Padomes Regulu (ES, Euratom) Nr. 608/2014

9.2.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 36/33
               
            KOMISIJAS ĪSTENOŠANAS LĒMUMS (ES, Euratom) 2018/195
      (2018. gada 8. februāris),
      ar ko izveido veidlapas ziņošanai par krāpšanu un pārkāpumiem, kas ietekmē tradicionālo pašu resursu prasījumus, un par pārbaudēm attiecībā uz tradicionālajiem pašu resursiem saskaņā ar Padomes Regulu (ES, Euratom) Nr. 608/2014
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Atomenerģijas kopienas dibināšanas līgumu,
      ņemot vērā Padomes 2014. gada 26. maija Regulu (ES, Euratom) Nr. 608/2014, ar ko nosaka Eiropas Savienības pašu resursu sistēmas īstenošanas pasākumus (1), un jo īpaši tās 5. panta 2. punktu un 6. panta 2. punktu,
      apspriedusies ar Padomdevēju komiteju pašu resursu jautājumos,
      tā kā:
      
                  (1)
               
               
                  Komisijas Īstenošanas lēmums (ES, Euratom) 2016/2365 (2) paredz noteikumus par to, kā pašu resursu sistēmā dalībvalstis nodod informāciju Komisijai.
               
            
                  (2)
               
               
                  Par krāpšanas un pārkāpumu gadījumiem būtu jāziņo strukturētā veidā un jāietver ar risku saistīta informācija. Tāda pati krāpšanas un pārkāpumu veidlapa jau tiek izmantota, lai atjauninātu informāciju par iepriekš ziņotajiem gadījumiem. Tādēļ Īstenošanas lēmuma (ES, Euratom) 2016/2365 II pielikums ir novecojis.
               
            
                  (3)
               
               
                  Ir jāparedz pārejas periods, lai dotu dalībvalstīm laiku pielāgoties izmaiņām, kas ieviestas veidlapās ziņošanai saskaņā ar Regulas (ES, Euratom) Nr. 608/2014 5. panta 1. punktu.
               
            
                  (4)
               
               
                  Skaidrības un juridiskās noteiktības labad Īstenošanas lēmums (ES, Euratom) 2016/2365 būtu jāatceļ,
               
            IR PIEŅĒMUSI ŠO LĒMUMU.
      1. pants
      1.   Veidlapu, kas pievienota šā lēmuma I pielikumā, dalībvalstis izmanto, lai sagatavotu aprakstu par konstatētajiem krāpšanas un pārkāpumu gadījumiem saistībā ar prasījuma tiesībām virs EUR 10 000, kā minēts Regulas (ES, Euratom) Nr. 608/2014 5. panta 1. punkta pirmajā daļā. Šo veidlapu izmanto arī, lai sagatavotu sīku informāciju par to Komisijai jau ziņoto krāpšanas un pārkāpumu gadījumu stāvokli, kuru piedziņa, anulēšana vai neatgūšana iepriekš nebija norādīta, kā minēts Regulas (ES, Euratom) Nr. 608/2014 5. panta 1. punkta otrajā daļā.
      2.   Dalībvalstis nosūta 1. punktā minēto informāciju elektroniski, izmantojot informācijas tehnoloģiju lietojumprogrammu OWNRES.
      2. pants
      Veidlapu, kas pievienota šā lēmuma II pielikumā, dalībvalstis izmanto, lai sagatavotu ziņojumu par pārbaudēm, ko tās veikušas saistībā ar tradicionālajiem pašu resursiem, kā minēts Regulas (ES, Euratom) Nr. 608/2014 6. panta 1. punktā.
      Ziņojumu par 2017. finanšu gadu sagatavo, izmantojot veidlapu, kas minēta šā punkta pirmajā daļā.
      3. pants
      Dalībvalstis no 2018. gada 1. aprīļa izmanto veidlapu, kas minēta 1. pantā.
      4. pants
      Īstenošanas lēmumu (ES, Euratom) 2016/2365 atceļ no 2018. gada 1. aprīļa.
      5. pants
      Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
      
         Briselē, 2018. gada 8. februārī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 168, 7.6.2014., 29. lpp.
      
      
         (2)  Komisijas 2016. gada 19. decembra Īstenošanas lēmums (ES, Euratom) 2016/2365, ar ko izveido veidlapas ziņošanai par krāpšanu un pārkāpumiem, kas ietekmē tradicionālo pašu resursu prasījumus, un par pārbaudēm attiecībā uz tradicionālajiem pašu resursiem saskaņā ar Padomes Regulu (ES, Euratom) Nr. 608/2014 (OV L 350, 22.12.2016., 24. lpp.).
      
         I PIELIKUMS
         
            Veidlapa ziņošanai par krāpšanu un pārkāpumiem saskaņā ar Regulas (ES, Euratom) Nr. 608/2014 5. panta 1. punktu
         
         Teksts attēlu
         
            1. GADĪJUMA IDENTIFIKĀCIJAS DATI (ID)
            1.1. Dalībvalsts
            1.2. Sērijas numurs (formāts CC/GGGG/NNNNNN/V)
            1.3. Atklāšanas vai konstatēšanas gads un ceturksnis (formāts: gggg/q)
            1.4. Iestāde vai dienests, kas konstatēja vai atklāja gadījumu
            1.5. Nosūtīšanas datums (formāts: dd.mm.gggg.)
            1.6. Statuss
            2. GADĪJUMA APRAKSTS
            2.1. TARIC kods (10 cipari)
            2.1.1. Domājams
            2.1.2. Deklarēts
            2.1.3. Konstatēts
            2.2. Nosūtītājvalsts
            2.2.1. Domājama
            2.2.2. Deklarēta
            2.2.3. Konstatēta
            2.3. Izcelsmes valsts
            2.3.1. Domājama
            2.3.2. Deklarēta
            2.3.3. Konstatēta
            2.4. Daudzums
            2.4.1. Domājams
            2.4.2. Deklarēts
            2.4.3. Konstatēts
            2.5. Muitas vērtība
            2.5.1. Domājama
            2.5.2. Deklarēta
            2.5.3. Konstatēta
            2.6. Muitas procedūra
            2.7. Pārbaude, kuras rezultātā tika atklāts gadījums
            3. ATGŪŠANAS POSMS
            3.1. Administratīvā posma kods
            3.2. Finanšu posma kods
            3.3. Neatgūšana kriminālizmeklēšanas dēļ
         
         Teksts attēlu
         
            4. PAPILDINFORMĀCIJA
            4.1. Konstatējuma datums (formāts: dd.mm.gggg.)
            4.2. Konstatējuma atsauce
            4.3. Datums B kontos (formāts: dd.mm.gggg.)
            4.4. B konta atsauce
            4.5. Datums, kad pieņemts pēdējais apelācijas lēmums (formāts: dd.mm.gggg.)
            4.6. Tradicionālo pašu resursu summas
            4.6.1. Aplēstā summa
            4.6.2. Konstatētā summa
            4.6.3. Korekcijas summa
            4.6.4. Norakstītā summa
            4.6.5. Atgūtā summa
            4.6.6. Summa, kas jāatgūst
            4.7. Informācija par krāpšanu vai pārkāpumu
            4.7.1. Nosaukums
            4.7.2. Krāpšanas vai pārkāpuma veids
            4.7.3. Īss krāpšanas mehānisma apraksts
            4.8. Par gadījumu jau ziņots saskaņā ar savstarpējas palīdzības nolīgumiem (Padomes Regula (EK) Nr. 515/97 (1))
            4.8.1. SP atsauce (formāts: gggg/nnnn)
            4.8.2. OLAF lietas atsauce (formāts: LL/gggg/nnnn) (2)
            4.8.3. JCO (kopīgās muitas operācijas) atsauce
            4.9. CPCA (kopējas prioritārās kontroles jomas) atsauce
            4.10. RIF (riska informācijas veidlapas) atsauce
            4.11. WOMIS (norakstīšanas pārvaldības informācijas sistēma) atsauce (attiecīgā gadījumā) (formāts: cc/gggg/nnnn)
            4.12. Veiktie vai plānotie pasākumi, lai novērstu gadījuma atkārtošanos
            4.13. Iesaistītās dalībvalstis
            4.14. Cita informācija
            (1) Padomes 1997. gada 13. marta Regula (EK) Nr. 515/97 par dalībvalstu pārvaldes iestāžu savstarpēju palīdzību un šo iestāžu un Komisijas sadarbību, lai nodrošinātu muitas un lauksaimniecības tiesību aktu pareizu piemērošanu (OV L 82, 22.3.1997., 1. lpp.).
            (2) Ja lieta ir saistīta ar OLAF finanšu ieteikumu, tas arī jānorāda.
         
      
      
         II PIELIKUMS
         
            GADA ZIŅOJUMS, KAS MINĒTS REGULAS (ES, Euratom) Nr. 608/2014 6. PANTA 1. PUNKTĀ
         
         Teksts attēlu
         
            20…
            Dalībvalsts:
            1. Dalībvalstu veiktā pārbaude
            Pārbaudes darbības
            Dati
            1. Pieņemtās muitas deklarācijas (attiecīgās muitas procedūras vai izmantošana)
            1.1. Importa deklarāciju kopējais skaits (deklarācijas līmenis) saskaņā ar standarta procedūrām
            1.2. Importa deklarāciju kopējais skaits (posteņa līmenis) saskaņā ar standarta procedūrām
            1.3. Importa deklarāciju kopējais skaits (posteņa līmenis) saskaņā ar vienkāršotajām procedūrām
            2. Pēcizlaišanas pārbaudes
            2.1. Kopējais muitas deklarāciju (posteņa līmenis) skaits, kas pārbaudīts pēc preču izlaišanas (muitas deklarācijas pārskatīšana)
            2.2. Citu pēcizlaišanas pārbaužu kopējais skaits
            2.3. Pēcizlaišanas revīziju kopējais skaits
            3. Darbinieku skaits muitas struktūrvienībās
            3.1. Darbinieku kopējais skaits muitas struktūrvienībās (1)
            3.2. To darbinieku kopējais skaits, kuri veic citas pēcizlaišanas kontroles
            3.3. To darbinieku kopējais skaits, kuri veic pēcizlaišanas revīzijas
            (1) Kopējais muitas darbinieku skaits (izteikts kā gada laikā pilnslodzes nodarbināto personu skaits).
            2. Principiāli jautājumi
            To svarīgāko jautājumu saraksts, kas konstatēti Regulas (ES, Euratom) Nr. 608/2014 un Padomes Regulas(ES, Euratom) Nr. 609/2014 (1), kā arī Padomes Regulas (EK, Euratom) Nr. 1150/2000 (2) piemērošanas gaitā, konstatējot, iegrāmatojot un nododot prasījumus, tostarp domstarpību gadījumos radušies jautājumi.
            (vajadzības gadījumā sarakstu turpināt pielikumā, atsaucoties uz šo punktu)
            (1) Padomes 2014. gada 26. maija Regula (ES, Euratom) Nr. 609/2014 par metodēm un procedūru, lai darītu pieejamus tradicionālos, PVN un NKI pašu resursus, un par pasākumiem, lai izpildītu kases vajadzības (OV L 168, 7.6.2014., 39. lpp.).
            (2) Padomes 2000. gada 22. maija Regula (EK, Euratom) Nr. 1150/2000, ar ko īsteno Lēmumu 2007/436/EK, Euratom par Kopienu pašu resursu sistēmu (OV L 130, 31.5.2000., 1. lpp.).